Eelnõu

N A R V A   L I N N A V O L I K O G U

                 O T S U S

Narva






      .................... 04.2008.a.nr

Vabaduse tn 4 maa- ala detailplaneeringu kehtestamine 
1. Asjaolud ja menetluse käik

Detailplaneeringu algatamise ettepaneku on esitanud Fama – Narva OÜ volitatud isik Raivo Pulst’ i isikus. Detailplaneeringu koostamise eesmärgiks on ehitusõiguse määramine 2 hoone ehitamiseks (1 hoone on 905m2 100% elumaja, teine hoone 383m2 elumaja ja 20% sellest äripinnad). Mõlema hoone kavandatud kõrguseks on kuni 12m. Krundipiire käesoleva planeeringuga ei muudeta. Lahendadatakse ka juurdepääs Vabaduse tänavalt ning parkimine paigutatakse hoonete 0 korrustele. Samuti lahendatakse maa- ala heakorrastus, säilitatakse olemasolev kõrghaljastus ning nähakse ette haljastuse lisamist, planeeritakse mänguväljakud jne. Planeering toob kaasa olemasoleva üldplaneeringu muutmise ettepaneku (üldmaast elamumaaks). Detailplaneering algatati 15.03.2007.a. Narva Linnavolikogu otsusega nr 102. Planeeringu vastuvõtmine toimus 14.02.2008.a. Narva Linnavolikogu otsuse nr 35 alusel. Avaliku väljapaneku perioodil 10.03.2008. – 24.03.2008.a. ei esitatud planeeringule mitte ühtegi kirjalikku protesti ega ettepanekut. 
Arhitektuuri- ja Linnaplaneerimise Amet teeb ettepaneku detailplaneeringu kehtestamiseks.  

2. Õiguslikud alused

Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu kehtestamine volikogu pädevus ja kehtestatakse vastavalt Planeerimisseaduse § 24 lõikele 3 ja  § 25 lõikele 4.
3. Narva Linnavolikogu otsus
3.1
     Kehtestada Vabaduse tn 4 maa- ala detailplaneering.

3.2 Avalikustada detailplaneeringu kehtestamine kohalikes ja maakondlikes massiteabevahendites.
4. Rakendussätted

4.1  Otsus jõustub teatavaks tegemisest.

4.2 Otsust on õigus vaidlustada Tartu Halduskohtu Jõhvi kohtumajas 30 
päeva jooksul alates jõustumisest.

